Държавен вестник, бр. 25, 2010 г., стр. 55

БРОЙ  25	
Д Ъ Р Ж А В Е Н  В Е С Т Н И К 	
СТР.  55  
военно звание „полковник“ от кариерно поле 
„логистично и инженерно-техническо“, „комуни­
кационно-информационно“, „административно“ 
и „професионално“, ако са престояли не по-
малко от две години в това звание.
(5) В курс по мениджмънт на отбраната мо­
гат да се обучават офицерите с военно звание 
„подполковник“,  ако са престояли не по-малко 
от две години в това звание.
(6) В курс за офицерски кандидат могат да 
се обучават военнослужещи с военно звание 
„старшина“ („мичман“), ако са престояли не 
по-малко от една година в това звание.
Чл. 118. (1) Обучението, квалификацията 
и професионалната подготовка на цивилните 
служители от Министерството на отбраната, 
структурите на пряко подчинение на министъра 
на отбраната и Българската армия се извърш­
ват във военни и граждански висши училища, 
академии, колежи и центрове в страната и в 
чужбина.
(2) Цивилните служители, завършили граж­
дански училища, чиито функционални задъл­
жения изискват допълнителна квалификация, 
която се придобива във военна академия или 
военно висше училище, преминават курс за 
придобиването є. 
Чл. 119. (1) Цивилните служители имат 
право с разрешение на органа по назначаването 
или на работодателя да кандидатстват и да се 
обучават във военни и граждански училища, 
академии и центрове в страната и в чужбина 
в съответствие със споразуменията за сътруд­
ничество в областта на обучението.
(2) Цивилните служители по служебни 
правоотношения, които заемат  ръководни 
длъжности в Министерството на отбраната, се 
обучават в курс по мениджмънт на отбраната. 
(3) Цивилните служители с разрешение на 
органа по назначаването или на работодателя 
могат да се обучават във:
1. задочна форма на обучение – във военни 
академии, военни и граждански висши учили­
ща в страната и в чужбина, за придобиване 
на образователна и научна степен „доктор“;
2. задочна и дистанционна форма на обуче­
ние – във военни академии, военни и граждан­
ски висши училища в страната, за придобиване 
на образователно-квалификационна степен по 
гражданска специалност.
Чл. 120. Цивилните служители могат да 
кандидатстват и да се обучават за придобиване 
на образователната и научна степен „доктор“ 
след разрешение от министъра на отбраната по 
предложение на работодателя или на ръково­
дителя на съответната структура при условията 
и по реда, определени с правилниците за ус­
тройството и дейността на съответните военни 
и граждански висши училища в страната.
Чл. 121. (1) Обучението на цивилни служи­
тели в курсове за придобиване и повишаване 
на квалификацията се утвърждава от министъра 
на отбраната в ежегоден план. 
(2) Зачисляването на цивилните служители 
в курсове за придобиване и повишаване на 
квалификацията в съответствие с утвърдения 
план се извършва от министъра на отбраната 
или от оправомощено от него длъжностно лице 
по предложение на ръководителя на организа­
ционната структура, финансираща обучението.
Чл. 122. (1) На задължително обучение 
подлежат постъпилите за първи път на дър­
жавна служба, както и назначените за първи 
път на ръководна длъжност цивилни служи­
тели. Министърът на отбраната е длъжен да 
осигури обучението им в едногодишен срок от 
встъпването им длъжност.
(2) Цивилните служители по служебни 
правоотношения подлежат на специализирано 
обучение. 
Чл. 123. Условията и редът за обучение на 
цивилни служители в курсове за придобиване 
и повишаване на квалификация се определят 
с акта по чл. 117, ал. 2.
Чл. 124. Правата и задълженията на цивилни­
те служители и организацията на обучението във 
военните академии и висшите военни училища 
се определят с правилниците за устройството 
и дейността им.
Раздел ХI
Условия и ред за награждаване на военнослу­
жещите и цивилните служители
Чл. 125. Военнослужещите могат да бъдат 
награждавани с награди и отличия за висо­
ки постижения в службата и за заслуги към 
отбраната от министъра на отбраната или от 
оправомощени от него длъжностни лица.
Чл. 126. Военнослужещите могат да бъдат 
награждавани със следните награди и отличия:
1. обявяване на благодарност;
2. грамота;
3. парична награда;
4. предметна награда;
5. хладно оръжие;
6. поименно лично оръжие;
7. наградни знаци.
Чл. 127. (1) Наградите са индивидуални и 
колективни.
(2) Видът на наградата се определя съобразно 
конкретния личен или колективен принос за 
изпълнението на служебните задължения и от 
значимостта на постигнатите крайни резултати.
(3) Не може да бъде награждаван военно­
служещ за времето на изтърпяване на дисци­
плинарно наказание по чл. 244, т. 4, 5 и 6 от 
Закона за отбраната и въоръжените сили на 
Република България.
Чл. 128. (1) С парична награда по чл. 126, 
т. 3 могат да награждават: